Labrīt, godātie kolēģi! Sākam Latvijas Republikas Saeimas 2021. gada 16. novembra attālināto ārkārtas sēdi. Darba kārtībā – ziņojuma izskatīšana. Ziņojums par deputātu, kurš uzrādījis sadarbspējīgu Covid-19 sertifikātu un līdz ar to ir tiesīgs piedalīties Saeimas darbā. Mandātu, ētikas un iesniegumu komisijas vārdā – deputāts Normunds Žunna. Lūdzu!
Labdien, kolēģi! Saskaņā ar likumu “Par pagaidu papildu prasībām Saeimas deputātu un pašvaldību domju deputātu darbam” esmu pilnvarots paziņot, ka 2021. gada 15. novembrī sadarbspējīgu Covid-19 sertifikātu, kas apliecina vakcinācijas faktu, ir iesniedzis deputāts Vladimirs Nikonovs. Līdz ar to Vladimirs Nikonovs ir tiesīgs piedalīties Saeimas darbā. Paldies.
Paldies par ziņojumu. Līdz ar to mēs esam izskatījuši 16. novembra attālinātās ārkārtas sēdes darba kārtību. Deputātu reģistrācija. Tā ir noslēgusies. Pēc 15 minūtēm, tas ir, pulksten 9.32, mēs turpināsim 15. novembra sēdi.